Allergiaskanneri -sovelluksesta on tällä hetkellä julkaistu kehitysversio, joka on ladattavissa PWA -sovelluksena verkkosivuiltamme. PWA-sovellus mahdollistaa sovelluksen käytön myös suoraan selaimesta. Sovelluksen voi ladata puhelimeen puhelimen selaimen asetuksista painamalla ”kolmea pistettä” selaimesi ylälaidasta ja valitsemalla ”Asenna Allergiaskanneri”, tai vaihtoehtoisesti painamalla ”Lisää aloitusnäytölle” painiketta ilmoituksesta, jonka pitäisi tulla näkyviin kun menet sovelluksen verkkosivulle. Sovellus toimii parhaiten Google Chromen kautta ladatuilla sovelluksilla.